На основу члана 55. став 1. тачка 2, чл. 57. и 60. Закона о јавним набавкама („Службени гласник РС” бр. 124/12, 14/15 и 68/15, у даљем тексту: Закон),

**ДРЖАВНО ПРАВОБРАНИЛАШТВО**

Немањина 22-26, Београд  
  
објављује

**П О З И В**

за подношење понуда за јавну набавку услуга,

УСЛУГА ЧИШЋЕЊА ПОСЛОВНИХ ПРОСТОРИЈА ОДЕЉЕЊА ДРЖАВНОГ ПРАВОБРАНИЛАШТВА У ЗРЕЊАНИНУ (јнмв број 15/19)

1. Назив, адреса и интернет страница Наручиоца: Државно правобранилаштво, Немањина 22-26; интернет адреса: [www.dpb.gov.rs](http://www.dpb.gov.rs);

2. Врста наручиоца: државни орган;

3. Врста поступка јавне набавке: предметна јавна набавка се спроводи у поступку јавне набавке мале вредности у складу са Законом о јавним набавкама („Службени гласник РС” бр. 124/12,14/15 и 68/15) и подзаконским актима којима се уређују јавне набавке ради закључења уговора о јавној набавци;

4. Врста предмета јавне набавке: услуге - услуге чишћења канцеларија – 90919200;

5. Критеријум: најнижа понуђена цена. У случају да две или више понуда буду имале исту цену, као најповољнија понуда ће се изабрати понуда оног понуђача који је понудио дужи рок важења менице за добро извршење посла. У случају да две или више понуда буду имале и исти рок важења менице за добро извршење посла, као најповољнија понуда изабраће се понуда понуђача која буду извучена жребом.

6. Опис предмета јавне набавке: предмет јавне набавке је пружање услуга која подразумева услугу чишћења за потребе одељења Државног правобранилаштва у Зрењанину.

7. Начин преузимање конкурсне документације, односно интернет адреса где је конкурсна документација доступна: Конкурсна документација може се преузети лично уз овлашћење без накнаде у просторијама Државног правобранилаштва, Немањина 22-26, Београд, од 12.00 до 14.00 часова или на Порталу Управе за јавне набавке и на интернет страници наручиоца [www.dpb.gov.rs](http://www.lazarevic.ugrica@dpb.gov.rs);

8. Начин подношења понуда и рок за подношење понуда: Понуде се припремају и подносе у складу са конкурсном документацијом и позивом за подношење понуда. Понуђач подноси понуду непосредно или путем поште. на адресу: Државно правобранилаштво, Немањина 22-26, Београд, са назнаком:„ ПОНУДА ЗА ЈАВНУ НАБАВКУ УСЛУГА – УСЛУГА ЧИШЋЕЊА ПОСЛОВНИХ ПРОСТОРИЈА ОДЕЉЕЊА ДРЖАВНОГ ПРАВОБРАНИЛАШТВА У ЗРЕЊАНИНУ, ЈАВНА НАБАВКА БРОЈ 15/19 – НЕ ОТВАРАТИ“. На полеђини коверте навести назив и адресу понуђача.   
Понуде се достављају у затвореној коверти, затворену на начин да се приликом отварања понуда може са сигурношћу утврдити да се први пут отвара. У случају да понуду подноси група понуђача, потребно је на коверти назначити да се ради о групи понуђача и навести називе и адресе свих учесника у заједничкој понуди.

Понуда се сматра благовременом уколико је примљена од стране наручиоца до 02.12.2019. године у 13,00 часова.

9. Место, време и начин отварања понуда: Јавно отварање понуда обавиће се 02.12.2019. године у 13,30 часова, у просторијама Државног правобранилаштва, Немањина 22-26, Београд.

10.Услови под којима представници понуђача могу учествовати у поступку отварања понуда: Отварању понуда могу присуствовати сва заинтересована лица, а активно учествовати само овлашћени представници понуђача, који ће своја овлашћења предати Комисији пре отварања понуда. Овлашћење мора да буде заведено код понуђача, оверено печатом и потписано од стране одговорног лица понуђача.

10.Рок за доношење одлуке: Наручилац ће донети одлуку у року од 10 дана од дана отварања понуда;

11.Контакт: [lazarevic.ugrica@dpb.gov.rs](mailto:lazarevic.ugrica@dpb.gov.rs) [ivana.matic@dpb.gov.rs](mailto:ivana.matic@dpb.gov.rs)